cyanic-selkie/wikianc huggingface dataset:
นาบู
มองหาความช่วยเหลือ
เมื่อมาถึงคอรัสซังราชินีอมิดาล่าก็มุ่งหน้าสู่วุฒิสภา สมาพันธ์นั้นมีพันธมิตรที่ทรงพลังและร่ำรวย และวุฒิสมาชิกพัลพาทีนก็โน้มน้าวให้ราชินีทำการอภิปรายไม่ไว้วางใจต่อสมุหนายกฟินิส วาโรลัม ด้วยการทำสิ่งนี้ เธอหวังที่จะบีบบังคับให้มีการเปลี่ยนผู้นำที่น่าพอใจมากกว่านี้ ราชินีได้กลับสู่บ้านเกิดของเธอเพื่อนำกองกำลังต่อต้านด้วยตนเอง เมื่อมาถึงบ้านแพดเม่ อมิดาล่าได้มองหาความช่วยเหลือจากชาวกันแกนที่สันโดษ เธอร้องขอให้พวกเขาร่วมกันต่อสู้กับศัตรูคนเดียวกัน กันแกนตกลงที่จะเป็นพันธมิตรและนำกองทัพเข้าต่อกรกับฝ่ายสมาพันธ์โดยมีจุดประสงค์เพื่อหันเหความสนใจกองกำลังของสมาพันธ์ที่ปกป้องเมืองหลวงของนาบูอยู่ ผู้กองพานากาและกององครักษ์สามารถรวบรวมเหล่ายานขับไล่และทำการเข้าต่อสู้ครั้งสุดท้ายกับยานหลวงของสมาพันธ์ ในที่สุดการร่วมมือกันของชาวนาบูกับกันแกนก็สามารถเอาชนะสมาพันธ์ได้ เมื่ออนาคิน สกายวอล์คเกอร์ได้เข้าทำลายยานควบคุมโดยจากข้างในโดยไม่ได้ตั้งใจ ด้วยความกล้าหาญของเธอที่ช่วยชาวนาบูเอาไว้ นาบูได้ขอให้เปลี่ยนรัฐธรรมนูญเพื่อให้แพดเม่ อมิดาล่าและอาจรวมทั้งผู้สืบสกุลของเธอได้ปกครองนาบูต่อไป อย่างไรก็ตาม แพดเม่ อมิดาล่าได้ปฏิเสธมันและก้าวลงจากอำนาจ
ผลที่ตามาหลังจากสิ้นสุดการรุกราน
การรุกรานของสมาพันธ์และเหตุการณ์รุนแรงได้เปลี่ยนแปลงนาบูอย่างมาก ชาวนาบูสงสัยในบทบาทของพวกเขาในสาธารณรัฐกาแลกติก ชาวนาบูมากมายเชื่อว่าสาธารณรัฐนั้นอ่อนแอและไม่สามารถปกป้องพวกเขาได้ อย่างที่ยอมให้สมาพันธ์บุกดาวของพวกเขา
ชาวนาบูเหล่านี้เชื่อว่าพวกเขาต้องปกป้องตัวเองและรายได้จากพลาสม่านั้นก็จะต้องนำมาใช้ในการนี้ ด้วยการเป็นอิสระจากสัญญากับสมาพันธ์การค้า นาบูจึงได้รับผลประโยชน์เต็มที่จากการค้าพลาสม่า ชาวนาบูคนอื่นๆ ยังคงสนับสนุนสาธารณรัฐกาแลกติกโดยรู้สึกดีที่มีสมุหนายกพัลพาทีนเป็นชาวนาบูเช่นกัน
สงครามโคลน
วุฒิสภากาแลกติกเป็นที่แสดงความคิดเห็นใหม่ของแพดเม่ อมิดาล่า แม้ว่าชาวนาบูและในวุฒิสภากาแลกติกบางส่วนต้องการอำนาจบริหารส่วนกลาง แพดเม่ก็ทำการโหวตครั้งแล้วครั้งเล่าเพื่อต่อต้านการกระทำทางทหารจนเธอกลายมาเป็นผู้นำฝ่ายค้าน การกระทำทางทหารจะทำให้วุฒิสภาสร้างกองทัพหลักที่จะทำตามความต้องการของสมุหานายก ขณะที่ดาวสมาชิกที่มีข้อจำกัดในการสร้างกองทัพของตน อย่างกององครักษ์ของนาบู เพื่อควบคุมดุลย์อำนาจ แพดเม่ อมิดาล่าอาจต่อต้านการกระทำดังกล่าวเพราะว่าการกำหนดต่อกองทัพบนดาวบ้านเกิดของเธอก็เป็นได้
อย่างไรก็ตาม วุฒิสมาชิกแพดเม่ อมิดาล่าไม่สามารถทำอะไรได้และวุฒิสภาก็ออกเสียงให้สร้างกองทัพ ในขณะนั้นเอง พัลพาทีนที่เป็นคนจากนาบูได้กลายมาเป็นสมุหนายกของสาธารณรัฐอย่างเต็มตัว และเขาก็ได้รับการสนับสนุนจากนาบูเป็นหลัก
การรุกรานที่ไม่รู้จบ
ในช่วงสงครามโคลน สมาพันธ์ระบบดาวอิสระ (รวมทั้งสมาพันธ์การค้า) ได้กระทำการรุกรานนาบูอีกครั้งโดยได้รับการสนับสนุนจากราชินีจามิลลาชาวนาบูที่เป็นฝ่ายแบ่งแยกดินแดน เดิร์จและอซาจจ์ เวนเทรสส์ได้จัดทีมเพื่อทำการปล่อยแก๊สพิษบนดาว แต่ก็ทำได้เพียงทำลายอาณานิคมของชาวกันแกนบนโอมาดูนเท่านั้น เหตุการณ์นี้ทำให้ฝ่ายแบ่งแยกดินแดนวางแผนที่เฉียบขาดมากขึ้นเพื่อยึดครองนาบูให้ได้ ในเวลาต่อมา กองทัพดรอยด์ขนาดเล็กได้พยายามลอบสังหารวุฒิสมาชิกอมิดาล่าในตลาดของนาบู วุฒิสมาชิกถูกช่วยเอาไว้โดยศิลปินผู้ซึ่งเห็นนิมิตการตายของแพดเม่และเด็กแฝดที่เธออุ้มท้อง
เมื่อสิ้นสุดสงครามโคลน วุฒิสมาชิกอมิดาล่าเสียชีวิตลงไม่นานหลังจากให้กำเนิดลูกแฝดของเธอ การตายของเธอนั้นบอกว่าเธอตรอมใจหลังจากที่ได้รับรู้ว่าสามีของตน อนาคิน สกายวอล์คเกอร์ได้เข้าสู่ด้านมืดและกลายมาเป็นซิธลอร์ดที่น่ากลัวนามว่าดาร์ธ เวเดอร์ งานศพของวุฒิสมาชิกจัดขึ้นในเมืองธีด ซึ่งจัดขึ้นโดยไรโอ ธูลยายของนาเบอรี
ยุกคของจักรวรรดิ
หลายปีต่อมา นาบูยังคงสนับสนุนสมุหนายกและต่อมาก็จักรพรรดิพัลพาทีน รวมทั้งการก่อตั้งจักรวรรดิกาแลกติกถึงแม้ว่าการทำเช่นนี้จะเป็นการทำให้ประชากรรู้สึกถึงความสุขในตอนที่สาธารณรัฐยังคงอยู่ ชาวนาบูมากมายทำงานให้กับจักรวรรดิและผู้กองพานากาได้กลายมาเป็นผู้ช่วยจักรพรรดิและต่อมาก็ได้เป็นมอฟฟ์ในเขตชอมเมลล์
การลอบสังหารราชินีเอไพลานา
ในช่วงปีแรกของจักรวรรดิ ราชินีเอไพลานายังคงภักดีต่อจักรวรรดิแต่ลับหลังเธอก็เคลือบแคลงในการปกครองใหม่นี้ ตลอดช่วงการปกครองของเธอนั้นสิ่งก่อสร้างของรัฐบาลและองค์กรบนนาบูยังคงเป็นของสาธารณรัฐ ไม่ใช่จักรวรรดิ เธอได้ซ่อนกลุ่มเจไดไว้อย่างลับๆ ซึ่งส่วนใหญ่รอดจากคำสั่งที่ 66 เธอถูกจับได้เมื่อ 18 ปีก่อนยุทธการยาวิน ในการต่อสู้ที่เงียบงันนั้น เอไพลานาและเจไดของเธอถูกสังหารโดยกองทหารที่ 501 เธอถูกแทนที่โดยราชินีไคลันธา ผู้ซึ่งจักรวรรดเชื่อว่าจะเป็นหุ่นเชิดให้กับพวกเขาได้ดี
การปกครองของไคลันธา
หากว่าไคลันธาไม่ชอบใจนักที่จะคืนสู่สาธารณรัฐเก่า เธอก็คงไม่อยากเป็นผู้สนับสนุนจักรวรรดิเช่นกัน ไม่นานหลังจากที่เธอขึ้นครองบัลลังก์ เธอก็เริ่มออกคำสั่งให้ทำการสืบสวนการตายของผู้ปกครองก่อนหน้าเธอโดยรับรู้ถึงการมีส่วนร่วมในการลอบสังหารของจักรวรรดิ ไคลันธานั้นระมัดระวังที่จะรักษาความสัมพันธ์กับจักรวรรดิโดยไม่อยากให้พวกเขาต้องกลายมาเป็นศัตรู แต่เธอปฏิเสธที่จะเปลี่ยนโครงสร้างของประชาธิปไตยในรัฐธรรมนูญของนาบูหรือแม้กระทั่งยกเลิกอำนาจและกฎหมายของกษัตริย์ เช่นเดียวกันกับราชินีจามิลลา ไคลันธาเองก็เห็นใจฝ่ายแบ่งแยกดินแดน
ไคลันธาเป็นที่นิยมอย่างมากในหมู่ชาวนาบู ความนิยมที่ป้องกันเธอจากแรงกดดันของจักรวรรดิ อย่างไรก็ตามราชินีมักถูกจำกัดให้อยู่เพียงลำพังในราชวังธีดโดยนายพลเรือของจักรวรรดิ
ไคลันธาได้ครองอำนาจต่อมาอีกหลายยุคมากกว่าผู้ปกครองและผู้ที่รอดจากจักรวรรดิที่ล่มสลาย และอาจได้เป็นราชินีตลอดชีวิตของเธอ ไคลันธายังได้แต่งตั้งหลานของแพดเม่ อมิดาล่านามว่าพูจา นาเบอรีให้เป็นวุฒิสมาชิกของจักรวรรดิ พูจานั้นอาจมีอายุเท่ากับลูกพี่ลูกน้องของเธอ นั่นก็คือเจ้าหญิงเลอา ออร์กานาแห่งอัลเดอราน
ในช่วงเวลานั้นเอง รอริได้เป็นสถานที่การรบครั้งใหญ่ระหว่างกองกำลังของพันธมิตรฟื้นฟูสาธารณรัฐและจักรวรรดิกาแลกติก การรบได้ปกคลุมไปทั่วเมืองของเรสทัสส์ ซึ่งเป็นที่แรกและที่สุดท้ายที่หัตถ์ของจักรพรรดินามว่าเอราลินา ซิลค์ได้ปรากฏตัว
หลังจากยุทธการเอนดอร์ เมื่อข่าวการตายของพัลพาทีนได้กระจายไปทั่วกาแลกซี่ ซึ่งดูเหมือนนาบูได้เอาชนะกองกำลังรักษาการของจักรวรรดิโดยกองทัพที่ร่วมกันระหว่างชาวกันแกนและนาบู ไม่มีใครรรู้ว่าพวกเขาสามารถปลดแอกดาวทั้งดวงได้หรือไม่
สาธารณรัฐใหม่
หลังจากที่จักรวรรดิล่มสลาย ทูตของนาบูได้ถูกส่งไปประชุมกับสมาชิกของพันธมิตรปลดปล่อยดาว และเป็นหนึ่งในผู้ลงนามของสาธารณรัฐใหม่ ในช่วงเวลาของสาธารณรัฐใหม่ เอรานิ คอร์เดนได้เป็นตัวแทนเขตชอมเมลล์ในวุฒิสภาของสาธารณรัฐใหม่และต่อมาก็เปลี่ยนเป็นวุฒิสมาชิกชาวกันแกน
พันธมิตรกาแลกติก
นาบูไม่ได้ถูกรุกรานโดยยูซาน วองในสงคราม แต่นาบูนั้นส่งกองทหารไปร่วมกับกองทัพของพันธมิตรจนกว่าจะสิ้นสุดสงคราม เนื่องมาจากยานของยูซาน วองในระบบนอกของนาบู นาบูยังเป็นฐานที่มั่นของพันธมิตรกาแลกติกที่หลงเหลือในช่วงสงครามซิธ-จักรวรรดิ
วัฒนธรรม
ประวัติศาสตร์ของนาบูนั้นเกี่ยวกับบาทหลวงและผู้คนที่ร่อนเร่ที่ย้ายเข้ามาอยู่เป็นเผ่าและกลุ่มบนที่ราบขนาดใหญ่โดยมีน้อยนักที่ตั้งรกรากจริงๆ จากการตามรอยของเผ่าทำให้ทราบว่าพวกเขามาจากยานล่าอาณานิคมที่พาพวกเขามายังนาบูและพวกกลุ่มก็มาจากพวกที่มาเพื่อตั้งรกราก นาบูมีตระกูลที่น่าเคารพถึงแม้ว่าในยุคของราชินีอมิดาล่าจะมีครอบครัวน้อยนักที่สามารถหากต้นกำเนิดได้
นาบูได้กลายมาเป็นสังคมที่ใช้ระบบศักดินาพร้อมกับการจัดลำดับด้วยลักษณะทางพันธุ์กรรมถึงแม้ว่าจะไม่เหมือนสังคมศักดินาอื่นๆ นาบูไม่มีการบันทึกถึงชนชั้นทาส
ในที่สุดนาบูได้กลายมาเป็นดาวที่สงบสุขและเป็นศิลปะท่ามกลางสิ่งอื่นๆ
การเป็นผู้ใหญ่และมีสิทธิมีเสียงในการโหวตนั้นวัดจากความรู้ไม่ใช่อายุ นั่นทำให้วัยรุ่นมากมายมีส่วนเกี่ยวข้องกับสาธารณะ นาบูได้แสดงให้เห็นถึงสิทธิของผู้หญิงที่สามารถขึ้นมาเป็นใหญ่ได้มากกว่าผู้ชาย
การตั้งรกรากและดินแดน
ถึงแม้ว่าในช่วงแรกนั้นนาบูจะเป็นสังคมที่ร่อนเร่แต่ในที่สุดก็มีการตั้งรกรากอย่างสมบูรณ์ตามเส้นทางการค้าและแม่น้ำหรือไม่ก็สถานที่มีการป้องกันดี อย่าง เจจาพีคในเขากัลโล ด้วยการเป็นหนึ่งในที่ตั้งแรกๆ ของมนุษย์บนนาบู เดจาพีคเป็นที่ที่น่าเคารพก่อนที่อำนาจการเมืองจะย้ายไปสู่ธีด คีเรนและธีดถูกสร้างให้เป็นเป็นชุมชนไร่นาผู้ที่ผลิตอาหาร ในที่สุดคีเรนได้กลายมาเป็นศูนย์กลางทางการค้าในขณะที่ธีดกลายมาเป็นที่สำหรับชนชั้นสูง คาดาราถูกสร้างเป็นเมืองชายฝั่งสำหรับชาวประมงบนนาบู มอเนียเป็นที่แรกและที่เดียวที่สร้างในดินแดนของชาวกันแกนในหนองน้ำไลนอร์ม
ด้วยความโดดเด่นทางภูมิศาสตร์ของดาวทำให้เกิดที่ราบขนาดใหญ่ที่ทางเหนือ ภูเขาอยู่บริเวณตรงกลาง และหนองน้ำและลำธารก็อยู่ทางตอนใต้
ที่ราบทางเหนือนั้นติดกับมหาสมุทรทางเหนือและถูกแบ่งออกเป็นเขตต่างๆ โดยที่ราบหญ้าขนาดใหญ่จะมีธีดเป็นเมืองหลวง ที่ราบหญ้าขนาดใหญ่ทางตะวันออกจะมีชุมชนอยู่เล็กน้อย และที่ราบหญ้าขนาดใหญ่ทางตะวันตกจะมีเมืองคาดาราที่ติดกับทะเลตั้งอยู่และรวมทั้งศูนย์การค้าขายอย่างคีเรน เทือกเขากัลโลเป็นเขตที่มีเดจาพีคและวาไรคิโนที่รู้จักกันว่าเป็นทะเลสาบที่เงียบสงบในขณะที่บึงไลนอร์มขนาดใหญ่ได้ครอบครองพื้นที่ทางตอนใต้โดยมีเมืองมอเนียเป็นเมืองหลวง จักรพรรดิพัลพาทีนได้สร้างที่สถานที่ของจักรวรรดิบนภูเขาที่ดับแล้วในเขตนี้
ศาสนา
การนับถือพระเจ้าหลายองค์ของนาบูอาจเทียบได้กับพระเจ้าองค์เดียว อย่างเทพีแห่งความปลอดภัย ไชยาราเป็นเทพเจ้าที่สะท้อนให้เห็นถึงการนับถือดวงจันทร์ของมนุษย์ อย่างไรก็ตามท่านแม่วิม่าจะอยู่สูงสุดในบรรดาเทพเจ้าทั้งหลายเหมือนกับไกอาเทพแห่งพิภพในหลายๆ วัฒนธรรม
นักปราชญ์ยุคโบราณของนาบูเป็นที่เคารพและมีเกียรติ และพร้อมกับตระกูลที่น่านับถือทำให้นาบูเต็มไปด้วยมุมมองมากมายที่มีพื้นฐานมาจากศาสนา
นักบวชที่ทุ่มเทมากมายได้ก่อตั้งชุมชนพระเจ้าและนิกายขึ้นมา อย่างเช่นภราดรภาพแห่งการตระหนักซึ่งมุ่งเน้นไปที่เทพเจ้าองค์เดียว นิกายที่เคร่งศาสนาเหล่านี้จะปกครองโดยสังฆราชหรือสันตะปาปา นิกายที่เคร่งครัดกว่านั้นจะอยู่ในที่ที่ห่างไกลและโดดเดี่ยวเพื่อละทางโลกและอยู่อย่างสงบ
ของส่งออก
สินค้าส่งออกหลักของนาบูคือพลาสม่าที่ไหลมาจากเบื้องล่างของดาว การค้าขายพลาสม่าบนนาบูได้เริ่มขึ้นในช่วงการปกครองของกษัตริน์เวอรูนาและสิ้นสุดที่สมาพันธ์การค้า ในที่สุดมันได้นำไปสู่การปิดกั้นนาบู นอกจากนี้ยังมีไวน์ที่เป็นหนึ่งในของส่งออกของนาบูพร้อมกับศิลปะชั้นเลิศและอิทธิพลของสถาปัตยกรรมอีกด้วย
เบื้องหลัง
ในปี 2004 ดีวีดีฉบับพิเศษของสตาร์ วอร์ส เอพพิโซด 6: การกลับมาของเจได เมื่อข่าวการพ่ายแพ้และการเสียชีวิตของจักรพรรดิในยุทธการเอนดอร์ได้ถูกประกาศไปทั่วกาแลกซี่ได้มีฉากพิเศษที่เพิ่มเข้าไปซึ่งเป็นการเฉลิมฉลองบนานบู
ในหนังสือชื่อSecrets of Nabooได้บอกว่านาบูมีประชากรที่เป็นมนุษย์ประมาณ 1.2 พันล้านคนซึ่งมากกว่าจำนวนประชากรในหนังสือเล่มต่อๆ มา
เป็นไปได้ว่านาบูนั้นตั้งชื่อตามนาบูที่เป็นเทพเจ้าแห่งปัญญาที่นับถือโดยชาวบาบีลอนในยุคโบราณ
สิ่งก่อสร้างของนาบูมีพื้นฐานมาจากฮาเกีย โซเฟียในอิสตานบัล ตุรกี
ในหนังสือThe New Essential Guide to Alien Speciesได้กล่าวว่ากองทัพแรกถูกสร้างขึ้นเมื่อ 1,000 ปีก่อนยุทธการนาบูเพื่อต่อกรกับผู้รุกรานลึกลับและรวบรวมเผ่าของชาวกันแกน อย่างไรก็ตามการรบครั้งนี้มีความจริงที่ว่าเกิดขึ้นเมื่อหนึ่งพันปีก่อนสงครามระหว่างเผ่าของชาวกันแกนและสงครามระหว่างชาวกันแกนกับชาวนาบู
อีกความแตกต่างหนึ่งปรากฏในหนังสือEssential Guidesที่มีสงครามระหว่างชาวกันแกนกับชาวนาบู แหล่งข้อมูลหนึ่งได้กล่าวว่ามันเกิดขึ้นในระหว่าง 150-121 ปีก่อนยุทธการยาวิน ในขณะที่หนังสือNew Essential Guide to Alien Speciesได้กล่าวว่าสงครามระหว่างชาวกันแกนกับชาวนาบูนั้นไม่เคยเกิดขึ้นเลย
สถานที่จริงของนาบูคือพลาซ่า เดอ เอสปันยา (Plaza de España) ในสเปน และทะเลสาบโคโมและพระราชวังคาเซอตาในอิตาลี
ShopSpot
ShopSpot (ชอปสปอท) คือ ตลาดออนไลน์สำหรับการซื้อ-ขายของ สินค้าแฟชั่น โดยใช้งานผ่านเว็บไซต์ หรือแอปพลิเคชันในระบบ iOS หรือ Android ได้
ShopSpot เป็นสตาร์ตอัปของคนไทยที่ได้รับการกล่าวถึงในสื่อต่างประเทศ และในปี พ.ศ. 2556 ShopSpot ได้รับเงินสนับสนุน 628,000 ดอลลาร์ (ประมาณ 20 ล้านบาท) จาก Jungle Ventures และ SingTel Innov8
ประวัติ
ShopSpot เริ่มก่อตั้งเมื่อปี ค.ศ. 2012 ภายใต้การนำทีมโดย นัฏฐ์สกล เกียรติสุรนนท์ (ปอ) โดยเริ่มต้นจากการเข้าร่วมโครงการ AIS Startup Weekend โดยเป็นโครงการที่ให้ผู้สนใจและมีแนวคิดในการพัฒนาแอปพลิเคชัน เข้าไปนำเสนอแนวคิดของตัวเองให้คณะกรรมการบนโทรศัพท์มือถือ พัฒนาเพื่อเสนอแก่ผู้สนใจที่จะลงทุนและพัฒนาออกสู่ตลาดให้มาใช้งานได้จริง โดยทีม ShopSpot ได้รางวัลรองชนะเลิศในโครงการนี้ ซึ่งทำให้ทีม ShopSpot ได้สิทธิเข้าไปร่วมโครงการ JFDI-Innov8 Bootcamp ที่ประเทศสิงคโปร์
สำหรับโครงการ JFDI-Innov8 เป็นการรวม 12 Startup ทีมที่ผ่านการคัดเลือกจากประเทศต่างๆ มาพัฒนาสิ่งที่ได้รับการคัดเลือกต่อเพื่อให้เป็นรูปร่างและนำมาขายได้จริง โดยมีระยะเวลากำหนดในการพัฒนาและนำเสนอภายใน 100 วัน และในช่วงเวลาในระหว่างการพัฒนา อาจมีการพูดคุยและต้องนำเสนอผลงานให้กับ “นายทุน” ที่สนใจ รวมไปถึงผู้ที่สนใจในโครงการ อาทิ ผู้ก่อตั้งเว็บไซต์ Startup ชื่อดังต่างๆ ที่ต้องการจะมาฟังแนวทางของสิ่งที่เราพัฒนาอยู่อีกด้วย ซึ่งจากเรื่องราวในบล็อกได้บอกว่ามี CEO ของทาง SingTel ได้เข้ามาฟังอีกด้วย
หลังจากเข้าร่วมโครงการ JFDI ShopSpot ก็ได้รับเงินทุนสนับสนุนจาก Jungle Ventures และ SingTel Innov8 เป็นมูลค่า  628,000 ดอลลาร์สหรัฐ  เมื่อปี 2013
รูปแบบการใช้งาน
ShopSpot เน้นร้านค้าประเภท สินค้าแฟชั่น ไม่ว่าจะเป็นร้านขายเสื้อผ้า Facebook, Instagram, e-commerce ในที่ต่างๆ เข้ามาอยู่ในที่เดียวกัน ผู้ใช้สามารถเลือกชอปปิ้งสินค้าจากร้านค้าที่­ชื่นชอบได้หลากหลาย และหากสนใจสินค้าชิ้นใด ก็สามารถกด Like, Save, Comment หรือส่ง Message หาเจ้าของร้านได้
พ.ศ. 1815
พุทธศักราช 1815 ใกล้เคียงกับ
ท้องนาสะเทือน
ท้องนาสะเทือน ภาพยนตร์ไทย แนวแอ็คชั่นที่ดัดแปลงจากนวนิยายชื่อเดียวกันของ นิมิตร ภูมิถาวร กำกับการแสดงโดย ศุภชัย โตสัมพันธ์ ออกฉายครั้งแรกเมื่อวันที่ 3 กันยายน พ.ศ. 2519 ที่ ศาลาเฉลิมกรุง นำแสดงโดย สมบัติ เมทะนี และ อรัญญา นามวงศ์
เรื่องย่อ
เรื่องราวของ สันต์ บุญถึง (สมบัติ) นักเรียนเกษตรที่เพิ่งเรียนจบได้เดินทางกลับมาบ้านเพื่อสะสางบัญชีแค้นกับ ผู้ใหญ่ก้อง (สมพล) อดีตผู้ใหญ่บ้านที่สั่งฆ่า กำนันเสริม (ทัต) พ่อของสันต์เพื่อที่ตัวเองจะได้เป็นกำนันแทนโดยสันต์มี เหว่า (ลักษณ์) เพื่อนรักของตัวเองคอยให้ความช่วยเหลือ
ต่อมาผู้ใหญ่ก้องเกรงว่าตัวเองจะจัดการสันต์ไม่ได้จึงได้จ้างมือปืนระดับพระกาฬ 2 คนคือ กริ่ง (พิภพ) และ วิน (แพน) มาช่วยงานแต่ทั้งสองก็ทำ ไม่สำเร็จผู้ใหญ่ก้องจึงได้เรียกตัว ไกร บางแก้ว (ดามพ์) น้องชายกลับมาจากลำปางเพื่อจัดการกับสันต์แต่ก็ไม่สำเร็จ
หลังจากนั้นสันต์กับไกรได้ลงสมัครเป็นผู้ใหญ่บ้านปรากฏว่าสันต์ได้รับเลือกตั้งกลายเป็น ผู้ใหญ่สันต์ ส่วนไกรเมื่อพ่ายแพ้ต่อผู้ใหญ่สันต์ก็ได้อาละวาดออกปล้นฆ่าชาวบ้านทำให้ผู้ใหญ่ก้องไม่พอใจตัดสินใจถอนตัวออกจากขบวนการของไกรและกลับตัวเป็นคนดี
ทางด้านผู้ใหญ่สันต์ที่ท้อแท้หมดกำลังใจเมื่อไม่สามารถช่วยชาวบ้านได้ก็ตัดสินใจหนี ออกจากหมู่บ้านแต่เมื่อได้รับกำลังใจจาก ดาวเรือง (อรัญญา) คนรักของผู้ใหญ่สันต์และเป็นลูกสาวของผู้ใหญ่ก้องทำให้เขามีกำลังใจและเดินทางกลับมาที่หมู่บ้านพร้อมกับจัดการไกรและลูกสมุนได้สำเร็จ
โจนาธาน สวิฟท์
โจนาธาน สวิฟท์ (Jonathan Swift; 30 พฤศจิกายน ค.ศ. 1667 – 19 ตุลาคม ค.ศ. 1745) เป็นนักเขียนคนสำคัญชาวไอร์แลนด์และชาวอังกฤษ นอกจากจะเป็นนักเขียนและสวิฟท์ก็ยังเป็นนักเสียดสี นักเขียนปกิณกะ และ นักเขียนการเมืองโดยเริ่มเขียนให้กับพรรควิก และต่อมาให้กับพรรคทอรี กวี และนักบวชผู้ต่อมามีตำแหน่งเป็นอธิการของมหาวิหารเซนต์แพ็ททริคในดับลิน สวิฟท์มีงานเขียนหลายชิ้นที่มีชื่อเสียงที่รวมทั้ง Gulliver's Travels (การเดินทางของกัลลิเวอร์), A Modest Proposal, A Journal to Stella, Drapier's Letters, The Battle of the Books, An Argument Against Abolishing Christianity และ A Tale of a Tub สวิฟท์อาจจะถือว่าเป็นผู้นำของนักเขียนประเภทเสียสีคนสำคัญของวรรณกรรมภาษาอังกฤษ และไม่ค่อยเป็นที่รู้จักกันเท่าใดนักในงานเขียนทางด้านโคลงกลอน เดิมสวิฟท์ใช้นามปากกาในการเขียนงานเช่น เลมูเอล กัลลิเวอร์ (Lemuel Gulliver), ไอแซ็ค บิคเคอร์สตาฟฟ์ (Isaac Bickerstaff) หรือบางครั้งก็ไม่ลงนาม งานเสียดสีของสวิฟท์มีสองลักษณะแบบโฮราซ (Horace) และ แบบจูเวนาล (Juvenal)
อ้างอิง
1667 1745
ไนน์
ไนน ( Nine) เป็นการ์ตูนญี่ปุ่นวาดโดยมิซึรุ อะดะจิ โดยคำว่าไนน์ หมายถึง จำนวนผู้เล่นหลักในทีมเบสบอล 9 คน
เนื้อเรื่อง
ไนน เป็นเรื่องราวของคัตซึยะและซึซึมุ ซึ่งแอบชอบสาวน่ารักคนหนึ่งในโรงเรียน ทั้งสองคนเลยตามไปจีบ และได้รู้มาว่าสาวน่ารักคนนั้นเป็นลูกสาวของโค้ชทีมเบสบอลของโรงเรียน ทั้งสองคนจึงได้เข้าร่วมชมรม และได้เป็น 1 ใน 9 ตัวหลักของทีมเบสบอล
ผลงานวีดิทัศน์ของแบล็กพิงก์
นี่คือผลงานวีดิทัศน์ของเกิร์ลกรุปเกาหลีใต้ แบล็กพิงก์
มหาวิทยาลัยไวโอมิง
มหาวิทยาลัยไวโอมิงประกอบด้วยวิทยาลัยเจ็ดวิทยาลัย: เกษตรศาสตร์, ศิลปะและวิทยาศาสตร์, ธุรกิจ, ศึกษาศาสตร์, วิศวกรรมศาสตร์, สาธารณสุขศาสตร์ และ นิติศาสตร์ อัตราส่วนระหว่างนักศึกษาและอาจารย์คือ 14 ต่อ 1 ซึ่งเป็นอัตราส่วนที่ต่ำที่สุดของบรรดาสถาบันอุดมศึกษาสี่ปีของตะวันตก โดยมีปริญญาตรี 89 สาขา, ปริญญาโท 77 สาขา และ ปริญญาเอก 29 สาขา
พ.ศ. 1816
พุทธศักราช 1816 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1816
เซดริก วีลานี
ศาสตราจารย์ ดร.เซดริก วีลานี (Cédric Villani, เกิด 5 ตุลาคม ค.ศ. 1973) เป็นนักคณิตศาสตร์ชาวฝรั่งเศสที่ทำงานเกี่ยวกับสมการเชิงอนุพันธ์ย่อยและฟิสิกส์เชิงคณิตศาสตร์ เขาได้รับรางวัล เหรียญฟิลด์ส (Fields Medal) ใน ค.ศ. 2010
ประวัติ
หลักจากจบการศึกษาจากโรงเรียน Lycée Louis-le-Grand วีลานีได้เข้าศึกษาต่อที่ École Normale Supérieure ในปารีสและเรียนที่นั่งตั้งแต่ ค.ศ. 1992 ถึง ค.ศ. 1996 เขาได้รับการแต่งตั้งเป็นผู้ช่วยศาสตราจารย์ ณ สถาบันเดียวกันในเวลาต่อมา เขาได้รับปริญญาเอกจาก Paris Dauphine University ใน ค.ศ. 1998 ภายใต้การดูแลของ Pierre-Louis Lions และได้เป็นศาสตราจารย์แห่ง École Normale Supérieure de Lyon ใน ค.ศ. 2000 ปัจจุบันเขาเป็นศาสตราจารย์อยู่ที่ Lyon University เขาเป็นผู้อำนวยการ Institut Henri Poincaré ในปารีสเมื่อ ค.ศ. 2009
เนื้อหา
วีลานีทำงานเกี่ยวกับทฤษฎีสมการเชิงอนุพันธ์ย่อยในกลศาสตร์เชิงสถิติ โดยเฉพาะสมการโบลต์ซมันน์ ซึ่งเขาและ Laurent Desvillettes ได้เป็นนักวิจัยกลุ่มแรกที่ได้พิสูจน์อัตราการลู่เข้าสำหรับค่าเริ่มต้นที่ไม่ได้อยู่ใกล้จุดสมดุล เขาเขียนเกี่ยวกับหัวข้อดังกล่าวร่วมกับ Giuseppe Toscani เขายังศึกษาเกี่ยวกับ damping ของลันเดาแบบไม่เชิงเส้นร่วมกับ Clément Mouhot เขายังทำงานเกี่ยวกับ "the theory of optimal transport" และการประยุกต์ใช้มันในเรขาคณิตเชิงอนุพันธ์ และเขาได้นิยาม bounded Ricci curvature สำหรับ general measured length spaces ร่วมกับ John Lott เขาได้รับ Fields Medal สำหรับผลงานเกี่ยวกับ Landau damping และ Boltzmann equation
กีฬายกน้ำหนักในโอลิมปิกฤดูร้อน 2016 – รอบคัดเลือก
การแข่งขันกีฬายกน้ำหนักในโอลิมปิกฤดูร้อน 2016 รอบคัดเลือก เป็นการแข่งขันยกน้ำหนักเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 260 คน แต่ละประเทศสามารถส่งนักกีฬาเข้าแข่งขันได้สูงสุด 10 คน (1 คนต่อรายการ) การคัดเลือกสิ้นสุดเมื่อวันที่ 6 กรกฎาคม ค.ศ. 2016
อำเภอบ้านตาก
บ้านตาก เป็นอำเภอหนึ่งในจังหวัดตาก เป็นที่ตั้งของอุทยานแห่งชาติดอยสอยมาลัย - ไม้กลายเป็นหิน (ชื่อเดิม : วนอุทยานไม้กลายเป็นหิน) ซึ่งมี “ไม้กลายเป็นหิน” ที่มีอายุประมาณ 120,000 ปี กว้าง 1.80 เมตร ยาว 72.20 เมตร สู่การทำสถิติโลกใหม่ของไม้กลายเป็นหินที่ยาวที่สุดในโลกของบันทึกสถิติโลกกินเนสส์ (Guinness World Records) และดอยสอยมาลัย ซึ่งมีฉายา "หลังคาเมืองตาก" อยู่ที่ระดับความสูงถึง 1,600 เมตร
ที่ตั้งและอาณาเขต
อำเภอบ้านตากตั้งอยู่ทางตอนกลางของจังหวัด มีอาณาเขตติดต่อกับอำเภอข้างเคียง ดังนี้
ประวัติ
อำเภอบ้านตาก สันนิษฐานว่าคือตัวเมืองตากเดิม เป็นเมืองหน้าด่านสำหรับป้องกันข้าศึกศัตรูมาแต่ดึกดำบรรพ์ ตั้งอยู่บนดอยเล็กๆ ลูกหนึ่ง ปัจจุบันคือบ้านท่าพระธาตุ หมู่ที่ 3 ตำบลเกาะตะเภา อยู่ทางทิศตะวันตกของแม่น้ำปิง ต่อมาสมัยสมเด็จพระมหาธรรมราชา แห่งกรุงศรีอยุธยา ได้ย้ายเมืองตากจากที่เดิมมาอยู่ที่ตำบลป่ามะม่วง อำเภอเมืองตาก และในสมัยพระบาทสมเด็จพระพุทธเลิศล้านภาลัย แห่งกรุงรัตนโกสินทร์ ได้ย้ายเมืองตากไปอยู่ที่ตำบลระแหง อำเภอเมืองตาก ฝั่งตะวันออกของแม่น้ำปิง ซึ่งเป็นที่ตั้งตัวจังหวัดตากในปัจจุบันนี้
เมื่อได้ย้ายเมืองตากไปตั้งที่ใหม่แล้ว ไม่อาจทราบได้ว่า สภาพของเมืองตาก เดิมจะมีฐานะเป็นอำเภอ ตำบลหรือหมู่บ้าน แต่พอจะมีหลักฐานว่าที่ว่าการอำเภอบ้านตากได้ตั้งขึ้นที่ฝั่งตะวันตกของแม่น้ำปิง ในท้องที่หมู่ที่ 8 ตำบลตากตกในปัจจุบัน เมื่อประมาณปี พ.ศ. 2438 ถึง 2440 โดยมีหลวงพรมสุภา(นายโต กาญจนสูต) เป็นนายอำเภอคนแรก มีพื้นที่ทำการปกครองรวมทั้งท้องที่อำเภอสามเงาในปัจจุบันเข้าไว้ด้วย ต่อมาเมื่อปี พ.ศ. 2475 ทางราชการได้ยกฐานะตำบลสามเงาขึ้นเป็น กิ่งอำเภอขึ้นกับอำเภอบ้านตาก และทางราชการได้ยกฐานะกิ่งอำเภอสามเงาขึ้นเป็น อำเภอสามเงา ในโอกาสต่อมา เมื่อปี พ.ศ. 2501
การปกครองส่วนภูมิภาค
อำเภอบ้านตากแบ่งเขตการปกครองย่อยออกเป็น 7 ตำบล 79 หมู่บ้าน ได้แก่
การปกครองส่วนท้องถิ่น
ท้องที่อำเภอบ้านตากประกอบด้วยองค์กรปกครองส่วนท้องถิ่น 8 แห่ง ได้แก่
คริสโตเฟอร์ ไรท์
คริสโตเฟอร์ ไรท์ (Christopher Wright) เกิดเมื่อวันที่ 25 มีนาคม พ.ศ. 2521 มีอาชีพสอนภาษาอังกฤษ เจ้าของโรงเรียนสอนภาษาอังกฤษ Chris English School นักแสดง ผู้ดำเนินรายการ อิงลิช เดลิเวอรี่ (English Delivery) ผู้ดำเนินรายการวิทยุทาง Sweet FM 89.5 MHz และมีงานเขียนหนังสือเล่มเล็ก(ปัจจุบันมี 7 เล่ม)
ประวัติ
คริสโตเฟอร์ ไรท์ เกิดเมื่อวันที่ 25 มีนาคม พ.ศ.2521 เป็นลูกครึ่งไทย-อังกฤษ เนื่องจากบิดาเป็นชาวอังกฤษ และมารดาเป็นชาวไทย เกิดและเติบโตที่ประเทศไทยมาตั้งแต่วัยเด็ก จบการศึกษาชั้นประถมจากโรงเรียนนานาชาติบางกอกพัฒนา ตามด้วยชั้นมัธยมที่โรงเรียนนานาชาติร่วมฤดี หลังเรียนจบทำงานเป็นล่าม คนแปลเอกสาร แล้วก็พักการเรียนไป 1 ปี เพื่อไปอังกฤษ ตอนแรกตั้งใจจะศึกษาระดับปริญญาตรีที่อังกฤษ แต่ไม่ค่อยชอบ จึงตัดสินใจกลับมาเรียนต่อที่มหาวิทยาลัยมหิดล หลักสูตรนานาชาติ และในช่วงที่เรียนอยู่ที่มหิดลก็ได้สอนตามโรงเรียนสอนภาษา พอจบมหาวิทยาลัย ก็ตัดสินใจได้ว่า เป็นอาจารย์ได้ 3 ปี เพื่อหาประสบการณ์ ไปเขียนหนังสือ ไปอบรม และได้มาเปิดสถาบันสอนภาษาที่ชื่อว่า Chris English School ที่จีเนียสแพลนเน็ต เซ็นทรัลเวิลด์(ปัจจุบันย้ายไปสอนที่ชั้น 9 ศูนย์การค้าเซ็นทรัลพลาซ่า ลาดพร้าว)
ปัจจุบันเขามีรายการโทรทัศน์ อิงลิช เดลิเวอรี่ (English Delivery) ผลิตโดย เจ เอส แอล โกลบอล มีเดีย ออกอากาศทุกวันพุธ เวลา 20.50 น. ทาง ช่อง 5 รายการวิทยุทาง Sweet FM 89.5 MHz งานเขียนหนังสือเล่มเล็กกับสำนักพิมพ์เนชั่นบุ๊คส์ ซึ่งปัจจุบันมี 10 เล่ม รวมถึงโรงเรียนสอนภาษาอังกฤษ Chris English School ที่ ชั้น 9 เซ็นทรัล ลาดพร้าว
พิธีกร
อดีต ปัจจุบัน
สถานีสีลม
สถานีสีลม (Si Lom Station, รหัส BL26) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนพระรามที่ 4 กรุงเทพมหานคร บริเวณสี่แยกศาลาแดง มีทำเลอยู่ใจกลางเมืองในย่านธุรกิจถนนสีลม
ที่ตั้ง
ใต้ผิวถนนพระรามที่ 4 บริเวณสี่แยกศาลาแดงด้านทิศตะวันออก หน้าสวนลุมพินี จุดบรรจบของถนนพระรามที่ 4, ถนนสีลม และถนนราชดำริ ในพื้นที่แขวงลุมพินี เขตปทุมวัน และแขวงบางรัก เขตบางรัก กรุงเทพมหานคร
สัญลักษณ์ของสถานี
ตราสัญลักษณ์เป็นรูปพระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว ที่อยู่ด้านหน้าสวนลุมพินีและยังเป็นจุดที่ตั้งสถานีสีลม โดยใช้สีน้ำเงินเพื่อบ่งบอกถึงจุดเชื่อมต่อระหว่างรถไฟลอยฟ้ากับรถไฟฟ้าใต้ดิน
รูปแบบของสถานี
เป็นสถานีใต้ดิน กว้าง 30 เมตร ยาว 156 เมตร ระดับชานชาลาอยู่ลึก 30 เมตรจากผิวดิน เป็นชานชาลาต่างระดับ (Station with Stack Platform) เนื่องจากถนนพระรามที่ 4 ขาออกมีท่อส่งน้ำของการประปานครหลวง ทำให้ต้องสร้างอุโมงค์ซ้อนกัน
การจัดพื้นที่ในตัวสถานี
แบ่งเป็น 2 ชั้นเหนือพื้นดิน และ 4 ชั้นใต้ดิน ประกอบด้วย
บิลลี เฮอร์ริงตัน
ในช่วงปลายทศวรรษที่ 2000 จากการที่เขาได้แสดงในภาพยนตร์ลามกเกย์ ทำให้เขาได้กลายเป็นมีมในโลกอินเทอร์เน็ตอย่างมากมาย อาทิ ในประเทศญี่ปุ่น ที่คลิปของเขาในเว็บไซต์ Nico Nico Douga ได้มีนิยามเขาว่า "Aniki" (兄貴) โดยคลิปของเขาถูกตัดต่อเป็นมีมมากกว่าหนึ่งแสนคลิปซึ่งเป็นที่รู้จักในนาม "Gachimuchi Pants Wrestling"
ประวัติ
เฮอร์ริงตันเกิดที่เมืองนอร์ท บาบิโลน, รัฐนิวยอร์ก, ประเทศสหรัฐ ก่อนจะไปเติบโตที่เกาะลอง เขามีความสนใจในด้านศิลปะการต่อสู้ และได้เริ่มเป็นนักกีฬาเพาะกายตอนอายุ 24 ปี หลังจากย้ายไปนิวยอร์กซิตี้
เฮอร์ริงตันได้เข้าสู่วงการลามกจากการที่แฟนสาวของเขาได้ส่งรูปเปลือยของเขาเข้าประกวดในนิตยสาร Playgirl โดยเขาก็ได้รับรางวัล "Real Men of the Month" และได้รับเงิน 500 ดอลลาร์สหรัฐจากการประกวดในครั้งนั้น ซึ่ง Jim French ช่างภาพชาวอเมริกันก็ได้มีโอกาสเห็นรูปของเขาผ่านนิตยสารและสนใจในตัวเขา แต่เป็นช่วงเวลา 2 ปีก่อนที่เขาจะได้มีโอกาสเป็นนายแบบในปฏิทินของ Colt Studio ซึ่งถ่ายโดย Jim French เอง หลังจากนั้นไม่นานเขาก็ได้เข้าสู่วงการภาพยนตร์ลามกเกย์โดยเขาได้เล่นให้กับค่าย All Worlds Video และได้มีโอกาสไปออกโทรทัศน์ในรายการ Love Connection และ รายการ the Ricki Lake talk show.
ตลอดระยะเวลาในวงการเฮอร์ริงตันได้มีโอกาสเล่นในภาพยนตร์ลามกเกย์ของเดนมาร์กเรื่อง HotMen CoolBoyz ในปี ค.ศ. 2000 เขาเคยได้รับรางวัล Adult Erotic Gay Video Awards (Grabbys) ในปี ค.ศ.2002 สาขา "Best Group Sex Scene" จากภาพยนตร์เรื่อง Conquered ในปีค.ศ. 2001 ซึ่งเขาก็ได้มีโอกาสเป็นนักเต้นอะโกโก้ตามบาร์เกย์ในสหรัฐด้วย
ชีวิตส่วนตัว
ในปีค.ศ.2002 เขาได้ออกมาเปิดเผยว่าการที่เขาได้เข้ามาอยู่ในวงการภาพยนตร์ลามกเกย์ทำให้เขาเข้าใจในรสนิยมทางเพศแบบไบเซ็กชวลในตัวเขามากยิ่งขึ้น แต่ในปีค.ศ. 2016 เขาก็ได้ออกมายืนยันตัวตนว่าเขาเป็นชายรักต่างเพศจากการที่มีบุคคลในทวิตเตอร์รายหนึ่งได้บอกว่าเขาเป็นชายรักร่วมเพศ
การเสียชีวิต
ในวันที่ 1 มีนาคม ค.ศ.2018 ตามเวลาท้องถิ่นเฮอร์ริงตันได้ประสบอุบัติเหตุจากรถยนต์จากถนนแคลิฟอร์เนียสาย 111 เขาได้ถูกพบในซากปรักหักพังและได้ถูกนำตัวส่งไปโรงพยาบาล Palm Springs ทันทีก่อนที่เขาจะเสียชีวิตหนึ่งวันหลังจากนั้น โดยแฟนคลับของเขามากกว่าหนึ่งร้อยคนได้ทำคลิปวิดีโอรำลึกและเขียนข้อความถึงเขา โดนคลิปวีดีโอรำลึกถึงเขาคลิปหนึ่งมียอดรับชมมากกว่า 80,000 การรับชมภายในหนึ่งอาทิตย์ งานศพของเขาได้ถูกจัดขึ้นในสุสาน Forest Lawn Cemetery ที่เมืองคาธีดรัล ซิตี้, รัฐแคลิฟอร์เนีย
อิทธิพลทางวัฒนธรรม
เฮอร์ริงตันได้มีชื่อเสียงอย่างมากในประเทศญี่ปุ่นจากการเป็นมีมในโลกอินเทอร์เน็ต จากการที่คลิปวีดีโอของเขาในภาพยนตร์ลามกเกย์เรื่อง Workout ได้ถูกโพสต์ลงในเว็บไซต์ Niconico ซึ่งเป็นเว็บไซต์สำหรับลงคลิปวิดีโอในประเทศญี่ปุ่น ทำให้เขาได้ถูกตัดต่อกลายเป็นมีมถึงหนึ่งพันคลิป โดยในหลายคลิปเป็นการล้อเลียนไปในแนว Mondegreen ซึ่งเป็นการล้อเลียนคำศัพท์ที่ถูกฟังแบบผิดเพี้ยนออกไปจากต้นฉบับ จากทั้งหมดทำให้เขาได้ถูกนิยามว่า “Aniki” (兄貴)
ในเดือนกุมภาพันธ์ ปีค.ศ.2009 เฮอร์ริงตันได้มีโอกาสไปประเทศญี่ปุ่นในงานถ่ายทอดสดแบบออนไลน์ซึ่งจัดขึ้นโดย Niconico และบริษัท Good Smile Company ซึ่งเป็นบริษัทสร้างหุ่นของเล่นจำลอง ซึ่งเขาก็ได้ออกมาเปิดเผยว่าเขารู้สึกประทับใจและยินดีกับความคิดสร้างสรรค์จากแฟนคลับ ซึ่งหุ่นของเล่นจำลองรุ่นพิเศษของเขาชุดแรกได้ปล่อยออกมาในเดือนกรกฎาคม ค.ศ. 2009 ก่อนที่ชุดที่สองในแนวเทศกาลฮาโลวีนและชุดที่สามในแนวเทศกาลคริสต์มาสจะถูกปล่อยออกมาในเดือนตุลาคม ค.ศ.2009 และ เดือนธันวาคม ค.ศ.2009 ตามลำดับ
รางวัลที่ได้รับและเข้าชิง
Adult Erotic Gay Video Awards GayVN Awards
แหล่งข้อมูลอื่น
1969 2018
แอลีเรซอ แจฮอนแบฆช์
แอลีเรซอ แจฮอนแบฆช์ จีรอนเดห์ (, เกิด 11 สิงหาคม ค.ศ. 1993) เป็นนักฟุตบอลอาชีพชาวอิหร่าน ปัจจุบันเล่นตำแหน่งปีกและกองกลางตัวรุกให้กับไฟเยอโนร์ดในเอเรอดีวีซี และทีมชาติอิหร่าน เขาเป็นส่วนหนึ่งของทีมชาติในการแข่งขันฟุตบอลโลก 2014, เอเชียนคัพ 2015 และฟุตบอลโลก 2018 และเคยเล่นให้กับทีมชาติเยาวชน รุ่นอายุไม่เกิน 20 และ 23 ปี
ในปี ค.ศ. 2014 แจฮอนแบฆช์ได้รับคะแนนผู้เล่นเยาวชนยอดเยี่ยมมากเป็นอันดับที่สองในเอเรอดีวีซี ฤดูกาล 2013–14 ต่อมาในฤดูกาล 2017–18 เขาทำประตูในลีก 21 ประตู กลายเป็นผู้เล่นชาวเอเชียคนแรกที่เป็นผู้ทำประตูสูงสุดในเอเรอดีวีซี
ทีมชาติ
วันที่ 5 ตุลาคม ค.ศ. 2013 แจฮอนแบฆช์ถูกเรียกตัวติดทีมชาติชุดใหญ่ในการแข่งขันเอเชียนคัพ 2015 รอบคัดเลือก นัดที่อิหร่านพบกับไทย เมื่อวันที่ 15 พฤศจิกายน โดยเขาลงมาเล่นในนาทีที่ 82 และทำประตูช่วยให้อิหร่านชนะไทย 3–0 ต่อมาวันที่ 1 มิถุนายน ค.ศ. 2014 เขามีชื่อติดทีมชาติในการแข่งขันฟุตบอลโลก 2014 เขาเล่นครบทั้งสามนัดในรอบแบ่งกลุ่มที่พบกับไนจีเรีย, อาร์เจนตินา และบอสเนียและเฮอร์เซโกวีนา และในวันที่ 30 ธันวาคม ค.ศ. 2014 เขามีชื่อติดทีมชาติในเอเชียนคัพ 2015
ในเดือนพฤษภาคม ค.ศ. 2018 แจฮอนแบฆช์ถูกเรียกติดทีมชาติในการแข่งขันฟุตบอลโลก 2018 ที่ประเทศรัสเซีย เขาเล่นรอบแบ่งกลุ่มครบทั้งสามนัดที่พบกับโมร็อกโก, สเปน และฟุตบอลทีมชาติโปรตุเกส
เกียรติประวัติ
เอ็นอีซี
เอแซด
อิหร่าน U20
เกา สิงเจี้ยน
เกา สิงเจี้ยน (高行健; ; 4 มกราคม ค.ศ. 1940 – ) เป็นนักประพันธ์, นักเขียนบทละคร และนักวิจารณ์ผู้อพยพชาวจีน ผู้ได้รับรางวัลโนเบลสาขาวรรณกรรมใน ค.ศ. 2000 “สำหรับผลงานที่สมบูรณ์ในระดับสากล, ข้อมูลเชิงลึกที่ดุเดือด และความฉลาดทางด้านภาษา” นอกจากนี้ เขายังเป็นนักแปล (โดยเฉพาะอย่างยิ่งผลงานของซามูเอล เบ็คเค็ทท์ และอูเจน อีออเนสคู), นักเขียนบท, ผู้กำกับเวที และจิตรกรที่มีชื่อเสียง ใน ค.ศ. 1998 เกาได้รับสัญชาติฝรั่งเศส
ความเห็นจากนักเขียนชาวจีน
ผลงานของเกานำไปสู่การอภิปรายที่รุนแรงในหมู่นักเขียนชาวจีน ทั้งในเชิงบวกและเชิงลบ
นักเขียนชาวจีนจำนวนมาก แสดงความเห็นถึง "ศิลปะลวดลายจีน" ของเกา หรืองานแปล ว่าได้เป็นการเปิดแนวทางใหม่สำหรับวรรณกรรมสมัยใหม่ของจีนที่วิทยาลัยสวีเดน และการชนะรางวัลโนเบลเนื่องในโอกาสครบรอบ 100 ปี เป็นการสร้างความสุขต่อวงการวรรณกรรมของจีน
ก่อนถึง ค.ศ. 2000 นักเขียนและนักวิชาการชาวจีนกว่าสิบรายได้คาดการณ์ไว้แล้วถึงการรับรางวัลโนเบลสาขาวรรณกรรมของเกา ซึ่งได้แก่ หู เย่าเหิง (胡耀恒) พานจุน (潘军) ตั้งแต่เมื่อช่วง ค.ศ. 1999
หลัน เจี๋ยอิง
หลันเจี๋ยอิง (จีน:蓝洁瑛; พินอิน :Lán Jiéyīng; กวางตุ้ง :Laam4 Git3 Ying1; 27 เมษายน พ.ศ. 2506 – พฤศจิกายน พ.ศ. 2561) มีชื่อภาษาอังกฤษว่า Yammie Lam "ยัมมี่ หลิน" เป็นอดีตนักแสดงหญิงชาวฮ่องกง ที่มีชื่อเสียงเป็นที่รู้จักทั่วเอเชียในยุคกลางทศวรรษที่ 80-90 ด้วยใบหน้าที่สวยงามตามธรรมชาติของเธอในยุคสมัยนั้น เธอจึงได้รับการขนานนามว่าเป็นหนึ่งในนักแสดงหญิงที่สวยมากคนหนึ่งของ "สถานีโทรทัศน์ทีวีบี" จนถูกทางช่องทีวีบี (TVB) ปลุกปั้นขึ้นมาให้เป็น 1 ใน 5 นักแสดงหญิงสาวสวยมาแรงของทางช่องในตอนนั้นที่เรียกว่ากลุ่ม "5 ธิดามังกร" (TVB's 5 Dragon Girls) ซึ่งประกอบไปด้วย หลันเจี๋ยอิง (蓝洁瑛), เฉิน อี้ว์เหลียน (陈玉莲), ชี เหม่ยเจิน (戚美珍), เจิ้ง หัวเชียน (曾華倩) และ หลี เหม่ยเสียน (黎美嫻) ส่วนในชีวิตการแสดงของเธอนั้นมีผลงานที่โดดเด่นมากมาย ทั้งในจอโทรทัศน์ และภาพยนตร์ อีกทั้งตัวเธอเองก็ถือได้ว่าเป็นนักแสดงที่อาภัพมากที่สุดคนหนึ่งในวงการบันเทิงฮ่องกง เพราะชีวิตช่วงหลังของเธอกลับตกต่ำถึงขีดสุด.
จุดเริ่มต้นของโศกนาฏกรรมในชีวิตเธอเริ่มขึ้นในปีพ.ศ. 2538-2539 (1995-1996) ในช่วงที่ภาพยนตร์เรื่อง "ไซอิ๋วเดี๋ยวลิงเดี๋ยวคน" ภาค 1 และ 2 ที่เธอร่วมแสดงกำลังเข้าฉายในโรงภาพยนตร์ แต่เธอต้องพบกับการสูญเสียทั้งคุณพ่อและคุณแม่ของเธอในเวลาไล่เลี่ยกันซึ่งยากที่เธอจะทำใจได้และในช่วงนี้เองที่แหล่งข่าวในตอนหลังระบุว่าเธอโดนดาราผู้มีอิทธิพลในวงการบันเทิง 2 คน ข่มขืนซึ่งเป็นเหตุการณ์ที่เกิดขึ้นในขณะที่เธอไปทำงานยังประเทศสิงคโปร์ แต่ตอนนั้นที่ไม่เป็นข่าวปรากฏออกมาเพราะเธอไม่อยากให้เป็นข่าวใหญ่โตเลยไม่ได้ไปแจ้งความ อีกทั้งก่อนหน้านั้นเธอเคยประสบปัญหาความรักที่ล้มเหลวในระยะเวลาไล่เลี่ยกันถึง 2 ครั้งซึ่งแฟนหนุ่มที่เธอรักทั้งสองคนต่างก็ฆ่าตัวตาย คนหนึ่งเป็นพิธีกรหนุ่ม-ดีเจชื่อดังอย่างนาย จงเป่าลว๋อ (鍾保羅) หรือที่รู้จักกันในนาม "พอล จง" เขาคนนี้ฆ่าตัวตายโดยการกระโดดตึกลงมา ส่วนอีกคนเป็นลูกชายของตุลาการคนหนึ่งแซ่เติ้ง เขาคนนี้ก็ฆ่าตัวตายโดยการเปิดก๊าซ จากเหตุการณ์ดังกล่าวได้สร้างความสะเทือนใจให้แก่เธอเป็นอย่างมาก และในปีพ.ศ. 2541 (1998) เธอก็ประสบอุบัติเหตุจนบาดเจ็บและต้องพักรักษาตัวนานทำให้เธอไม่มีงานในวงการบันเทิง ซึ่งปัญหาต่าง ๆ ที่ถาโถมรุมเร้าเข้ามามากมายติด ๆ กันได้ทำให้เธอกลายเป็น "โรคซึมเศร้า" จนในปีพ.ศ. 2542 (1999) หลินเจี๋ยอิง ต้องเข้ารับการรักษาในสถานบำบัดผู้ป่วยทางจิตแห่งหนึ่ง
ต่อมาเมื่อเธอได้เข้ารับการบำบัดทางจิตแล้วเธอก็พยายามจะเริ่มต้นชีวิตใหม่โดยการหวนกลับเข้าสู่ในวงการบันเทิงอีกครั้งแต่บทที่เธอได้รับกลับไม่โดดเด่นเหมือนอดีตทั้งละครและภาพยนตร์ก็ไม่ได้รับความนิยมเลยจนไม่มีใครจ้างงาน ต่อมาเธอได้ตัดสินใจหันหลังให้กลับวงการและไปทำธุรกิจเกี่ยวกับความงามซึ่งดูเหมือนว่าจะเป็นอาชีพที่เหมาะกับเธอเป็นอย่างมาก แต่แล้วเธอก็ต้องพบวิบากกรรมอีกครั้งเมื่อธุรกิจของเธอประสบปัญหาขาดทุนต่อเนื่อง จนเธอต้องร้องต่อศาลให้เธอกลายเป็นบุคคลล้มละลายในเวลาต่อมา และมีชีวิตอยู่ด้วยเบี้ยเลี้ยงยังชีพของรัฐบาลต่อเดือนเพียง 3,700 เหรียญฮ่องกง เธอกลายเป็นดาราคนแรกในวงการบันเทิงฮ่องกงที่ตกอับจนต้องขอความช่วยเหลือจากรัฐบาล ประจวบกับที่เธอต้องประสบพบเจอกับความรักที่ผิดหวังครั้งแล้วครั้งเล่าตามมาอีกถึงขนาดที่เธอพยายามจะฆ่าตัวตาย ซึ่งปัญหาชีวิตเหล่านี้ทำให้เธอต้องกลับเข้าไปรักษาที่โรงพยาบาลจิตเวชอีกครั้ง
และนับตั้งแต่นั้นเป็นต้นมาก็มักจะมีข่าวด้านลบเกี่ยวกับพฤติกรรมผิดปกติของเธอออกมาให้เป็นข่าวเป็นระยะ ๆ เช่น มีภาพของเธอดูเหม่อลอยเดินพุงป่องไร้จุดหมายอยู่บนท้องถนนของฮ่องกง, ภาพเธอมีหงอกเต็มหัวนั่งสูบบุหรี่อยู่ริมถนนเหมือนคนอนาถา หรือภาพเธอเมาหนักจนต้องนอนอยู่ริมฟุตบาทข้างทาง ซึ่งภาพเหล่านั้นที่เป็นข่าวได้สร้างความตกใจและสะเทือนใจแก่ผู้คนที่เคยรู้จักเธอมาตั้งแต่ในอดีต แต่ด้วยนิสัยรักศักดิ์ศรีของเธอ เธอเลยไม่ค่อยจะร้องขอให้คนเข้ามาช่วยเหลือเธอมากนัก โดยในช่วงนั้นเธอต้องอาศัยอยู่ในบ้านพักสงเคราะห์และพักพิง (บ้านพักช่วยเหลือฉุกเฉิน) ของรัฐบาลเพราะเธอไม่มีงานประจำทำ แต่ในความโชคร้ายก็ยังคงมีความโชคดีอยู่บ้าง เมื่อผู้คนได้รับรู้ถึงโชคชะตาที่เล่นตลกกับเธอ ทั้งพี่น้องของเธอและเหล่าเพื่อนดาราก็ต่างเข้ามาช่วยเหลือเธอให้มีความเป็นอยู่ที่ดีขึ้นมาบ้าง เช่น หลิวเต๋อหัว, หลิวเจียหลิง, เจิงหัวเชี่ยน, อู๋จวินหยูและคนอื่น ๆ มีเพื่อนดาราบางคนก็พยายามหางานแสดงและติดต่อให้เธอมาร่วมเล่น แต่ด้วยโรคซึมเศร้าที่เธอเป็นอยู่ในขณะนั้นบวกกับอารมณ์ที่แปรปรวนเอาแน่เอานอนไม่ได้ ทำให้เธอไม่สามารถรับงานแสดงในวงการได้เลย และโชคร้ายไปกว่านั้นด้วยนิสัยของเธอที่มักจะเปลี่ยนทั้งเบอร์และโทรศัพท์อยู่บ่อย ๆ ทำให้เพื่อนดาราเหล่านั้นขาดการช่วยเหลืออย่างต่อเนื่องเพราะไม่สามารถติดต่อเธอได้เลย จนต่อมาก็มีข่าวออกมาอีกว่าที่เธอเป็นแบบนี้สาเหตุหลักเพราะเธอเคยถูกดารามาเฟียชาย 2 คนข่มขืนโดยตอนหลังได้มีการเปิดเผยรายชื่อออกมาคือนักแสดงตัวร้ายรุ่นเก่าอย่างนาย เติ้งกวงหยง (เสียชีวิตไปหลายปีแล้ว) และอีกคนคือดาราตลกที่อดีตเคยโด่งดังอย่างนาย เจิ้งจื่อเหว่ย เมื่อข่าวนี้แพร่สะพัดออกมาแน่นอนว่านาย "เจิ้งจื่อเหว่ย" ก็รีบออกมาปฏิเสธข่าวทันทีพร้อมทั้งบอกว่าคลิปที่เป็นข่าวนั้นเป็นการตัดต่อและเตรียมจะฟ้องร้องผู้ที่ทำการเผยแพร่ทั้งหมด จนในที่สุดข่าวเกี่ยวกับเรื่องนี้ก็ค่อย ๆ เงียบไป โดยที่ยังไม่ได้มีการยืนยันข้อเท็จจริงใด ๆ จากหลันเจี๋ยอิง
จนเมื่อเวลากลางดึกเข้าเช้าตรู่ของวันเสาร์ที่ 3 พฤศจิกายน พ.ศ. 2561 อดีตดาราสาวชื่อดัง ได้ถูกพบว่าเสียชีวิตภายในห้องน้ำที่แฟลตเหลียงหม่าเฮาส์ ตึกหม่าฮั่งเอสเตทวิลเลจ (Ma Hang Estate,馬坑邨) ซึ่งเป็นการเคหะแห่งหนึ่งที่อยู่ในย่านสแตนลีย์ (Stanley) ที่ฮ่องกง และเป็นห้องพักที่เธออาศัยอยู่ปัจจุบัน ซึ่งเธอน่าจะเสียชีวิตมาประมาณ 2 วันแล้วจากการสันนิษฐานของเจ้าหน้าที่ที่พบศพ เป็นการปิดฉากชีวิตอันแสนเศร้าและสุดอาภัพของอดีตดาราสาวผู้เป็นตำนานอีกหนึ่งคนของชาวฮ่องกงที่เคยมีชื่อเสียงเป็นที่รู้จักในระดับเอเชีย
ต่อมาแฟน ๆ ละครในฮ่องกงนับหมื่นคน ต่างเข้าไปรุมด่าสาปแช่งในบัญชีแอคเคาท์ของ ดาราตลกชาย "เจิ้งจื้อเหว่ย" ที่เว็บไซต์ซินล่างเวย์ปั๋ว (weibo) ประมาณว่าเขาเป็นตัวการที่ทำให้ชีวิตของอดีตดาราสาวผู้นี้ต้องพังพินาศ และขอให้เขาได้รับผลกรรมที่ก่อไว้กับเธอเร็ว ๆ
ประวัติ
หลันเจี๋ยอิง เกิดเมื่อ วันที่ 27 เม.ย. พ.ศ. 2506 (1963) ที่ฮ่องกงในครอบครัวเชื้อสายชาวจีนแคะ ที่ยากจน ซึ่งเธอเป็นลูกสาวคนเล็กของครอบครัว โดยมีพี่ชาย 1 คนและพี่สาวอีก 1 คน ต่อมาพ่อของเธอได้เสียชีวิตลงไป ทำให้เธอกับแม่และพวกพี่ ๆ อยู่ด้วยความยากลำบาก ไม่นานแม่ของเธอก็มีสามีใหม่ซึ่งเป็นพ่อหม้ายลูกติด 3 คนที่มีฐานะดี ทำให้ชีวิตความเป็นอยู่ของทั้งแม่, พวกพี่ ๆ และตัวเธอดีขึ้น แต่ทว่าชีวิตในวัยเด็กของเธอค่อนข้างโหดร้ายเพราะเวลาพ่อเลี้ยงของเธอเมาก็จะอาละวาดชอบทุบตีทั้งแม่และลูก ๆ รวมถึงตัวเธอด้วย ซึ่งส่งผลเสียต่อสุขภาพจิตของเธอมาตั้งแต่เด็ก จากนิสัยที่มักใช้ความรุนแรงของพ่อเลี้ยงของเธอ ทำให้เธอคิดเสมอว่าเมื่อเรียนจบมีงานทำและมีเงินเก็บพอเธอจะย้ายออกจากขุมนรกนี้ให้ได้
ในราวต้นปีพ.ศ. 2526 สถานีโทรทัศน์ทีวีบี ได้เปิดอบรมหลักสูตรการแสดงระยะสั้น 6 เดือน ขึ้นมาเป็นครั้งแรกจากหลักสูตรเดิมที่ผู้ผ่านการคัดเลือกต้องใช้เวลาเรียนนานถึง 1 ปี ถือเป็นมิติใหม่ที่ผู้ผ่านการคัดเลือกจะได้เรียนจบไว ๆ และเป็นนักแสดงกับทางช่องได้เร็วขึ้น โดยทางช่องทีวีบีได้ประกาศรับสมัครบุคลากรที่ต้องการจะเป็นนักแสดงกับทางค่าย ซึ่ง หลันเจี๋ยอิง หลังจากเรียนจบชั้นมัธยมปลายที่ "วิทยาลัยคริสเตียน เก๋อจื้อ" (格致書院 香港基教書院) แล้วเธอได้ตัดสินใจไปกับเพื่อนสาวที่ชื่อ หยางหลิง (楊羚) เพื่อลงทะเบียนเรียนหลักสูตรการแสดงระยะสั้นกับทางโรงเรียนสอนการแสดงของสถานีโทรทัศน์ทีวีบี (TVB) ในรุ่นที่ 12 ซึ่งเป็นรุ่นเดียวกับ หลิวเจียหลิง, อู๋ จวินหยู, เจิ้ง หัวเชียน, ซัง เทียนเอ๋อ, หลิวชิงหวิน, อู๋ฉีหัว และ เถาต้าหวี่ เธอเรียนการแสดงอยู่ประมาณ 6 เดือน จนจบหลักสูตรระยะสั้นและได้เซ็นสัญญาเป็นนักแสดงของสถานีโทรทัศน์ทีวีบี ทันที.
ชีวิตในวงการ
ผลงานชิ้นแรกในวงการบันเทิงของเธอคือ การ เป็นพิธีกรรายการเด็กของ TVB รายการหนึ่ง ชื่อว่า "กระสวยอวกาศ 430" (430 Space Shuttle) ซึ่งในรายการ เธอได้ทำหน้าที่ดำเนินรายการร่วมกับโจวซิงฉือ และ เจิ้ง หัวเชียน ซึ่งรายการนี้ เหลียงเฉาเหว่ย ก็เคยเป็นพิธีกรในรายการมาก่อนเช่นกัน
ต่อมาในปีพ.ศ. 2527 สถานีโทรทัศน์ทีวีบี ได้ย้ายเธอจากพิธีกร ไปอยู่ฝ่ายละคร ในช่วงแรกทางบริษัทให้เธอรับบทตัวประกอบ, บทนางรอง และบทนางเอก สลับกันไป โดยเริ่มจากละครรักวัยรุ่นเรื่อง "แฝดคนละฝา" (再版人 :The Clones) ที่มี เหลียงเฉาเหว่ย และ หลิวเจียหลิง แสดงนำ, เรื่อง "วิมานสายรุ้ง" (畫出彩虹 :Rainbow Round My Shoulder）นำแสดงโดย หลินจุ้นเสียน และ จาง ม่านอวี้, เรื่อง "เกินกว่าคำว่ารัก" (超越愛情線 :It Takes All Kinds) ร่วมนำแสดงโดย หวงเย่อหัว หวงเจ้าสือ เฉินซิวจู่ และ เยิ่นต๊ะหัว, เรื่อง "2คู่เพี้ยน" (扭計雙星:The Return of Mischievous Lots) แสดงร่วมกับ โอวรุ่ยเฉียง(区瑞强) จอห์นนี่ ยิป(叶振棠) และ เหลียงเจียหัว, เรื่อง "ชีวิตคนเมือง" (城市小品1984) แสดงร่วมกับ เหลียงเฉาเหว่ย จางม่านอวี้ หลี่เหลียงเหว่ย และฉินเพ่ย
แต่ต่อมาในปีเดียวกันเธอก็ได้เป็นนางเอกทันที ในเรื่อง "รักห้าเส้า" (家有嬌妻 :It's a Long Way to Home) รับบทนำร่วมกับ เหลียงเฉาเหว่ย และเรื่อง "จอมเพชฌฆาตหมัดสิงโต" (寶芝林 :The Return Of Wong Fei Hung) เวอร์ชัน หลิวเต๋อหัว ทำให้เธอเริ่มเป็นที่รู้จักในฐานะนางเอก และผลงานอีกเรื่องในปีเดียวกัน คือละครเรื่อง "สวนทางรัก" (超越愛情線 :It Takes All Kinds 1984) ที่เธอประกบคู่กับ หวงเย่อหัว ได้รับความนิยม บทบาทของเธอในเรื่องนี้ได้รับคำชม และทำให้เธอถูกจับตามองในฐานะดาวรุ่งพุ่งแรง
ในช่วงปลายปีพ.ศ. 2527 หลันเจี๋ยอิง ผู้ซึ่งได้รับการสนับสนุนและผลักดันเป็นอย่างมาก จากสถานีโทรทัศน์ TVB ได้ถูกทางบริษัทขอให้เธอทำสัญญาการเป็นนักแสดงระยะยาว 5 ปี แต่เธอกลับรู้สึกว่าระยะสัญญามันนานเกินไป เลยต่อสัญญาไปแค่ 2 ปี ทำให้เธอเกิดมีปัญหากับทางช่องขึ้นมา เลยโดนทางบริษัทแบนไม่ให้เธอมีผลงานนาน 6 เดือน ทำให้เธอโดนปลดจากบทนางเอกที่เดิมทางช่องทีวีบีได้มีการวางตัวเธอให้รับบทนำร่วมกับโจวเหวินฟะในละครสากลย้อนยุคเรื่อง "เจ้าพ่อฮ่องกง" โดยได้ดาราสาวดาวรุ่งอีกคนมาเล่นแทนคือ กง ฉือเอิน
ในปีพ.ศ. 2528 หลังจากโดนแบนงานไปนานครึ่งปี ทางบริษัทก็ให้เธอร่วมแสดงในละครชุด "มารพิณพิฆาต" (六指琴魔 :The Possessed) โดยมีดาราดังร่วมแสดงอย่าง สือซิว, อู๋ฉีหัว และ เติ้ง ชุ่ยเหวิน เป็นละครชุดที่ดังและทำให้เธอมีชื่อเสียงเพิ่มมากขึ้น เพราะเรตติ้งและผลตอบรับของผู้ชมค่อนข้างดี จึงทำให้ถัดมาในปีพ.ศ. 2529 เธอมีผลงานตามมามากมาย โดยเฉพาะละคร เรื่อง "ลิขิตฮ่องเต้" (真命天子 :Heir To The Throne Is) ที่มี หลิวเต๋อหัว ร่วมแสดงนำ ได้รับความนิยมและสร้างชื่อให้เธอโด่งดังขึ้นมา แต่ทว่า..ผลงานที่ตามมาอีกหลายเรื่องในปีเดียวกัน ทั้งเรื่อง "รักระยะสุดท้าย" (愛情全盒：Next Year,Next Kins）แสดงร่วมกับ อู่ฉีหัว, เรื่อง "วิระบุรุษโค่นอิทธิพลมืด" (英雄故事 :Turn Around and Die) ร่วมแสดงกับ ว่านจือเหลียง, ละครรักปนตลกเรื่อง "ผมเป็นโสดนะครับ" (鑽石黃老五 :A Taste of Bachelorhood) ร่วมแสดงกับ อู๋ฉีหัว กลับไม่ประสบความสำเร็จมากนัก และในช่วงปลายปีพ.ศ. 2529 หลันเจี๋ยอิง ก็เกิดปัญหากับทางช่อง เพราะนิสัยส่วนตัวของเธอที่แปลก ไม่แคร์สื่อ จนหลายสื่อไม่ค่อยชอบเธอ และการมาทำงานสายบ่อยๆ ของเธอ ในการถ่ายละครเรื่องหนึ่ง ถึงกับทำให้ผู้บริหารของทางสถานีโทรทัศน์ทีวีบี ประกาศว่า ไม่สามารถทำงานกับเธอได้อีกต่อไป จนกระทั่ง ต้นปีพ.ศ. 2530 หลังจากหมดสัญญากับทางช่อง หลันเจี๋ยอิง ก็ออกจากสถานีโทรทัศน์ทีวีบี ไป
หลังออกจากทีวีบี หลันเจี๋ยอิง ก็หันไปรับงานภาพยนตร์ แต่ถึงแม้การเล่นหนังจะได้ค่าตัวมากกว่า แต่การเล่นละครทีวีกลับมีโอกาสหาเงินได้ง่ายกว่า เธอก็เลยอยากกลับไปเล่นละครอีกครั้ง
ครั้งหนึ่งเธอเคยให้สัมภาษณ์กับนิตยสารฉบับหนึ่งว่า เธอรู้สึกชอบการเล่นละครมากกว่าภาพยนตร์ เพรา การเล่นละครได้ฟิลลิ่งมากกว่าและต่อเนื่อง ส่วนหนังใหญ่มันไม่ได้อารมณ์ที่ต่อเนื่อง
และเธอหวังว่า การกลับไปเล่นละครให้กับทีวีบี ครั้งนี้ เธอจะไม่ใช่ดาราที่แค่ดูสวยอย่างเดียวเหมือนตอนที่ถูกทางสถานีโทรทัศน์ทีวีบี โปรโมต ในอดีต เธออยากจะเน้นด้านการเป็นนักแสดงเจ้าบทบาทมากกว่า เธอต้องการพิสูจน์ให้เห็นว่า เธอไม่ใช่ดาราแจกันที่ประดับจอให้สดสวยเท่านั้น แต่ต้องการพิสูจน์การเป็นดาราเจ้าบทบาทที่ตีบทแตกให้เป็นที่ยอมรับของผู้ชมมากกว่า การเป็นแค่ดาราหน้าตาสวย
ในปีพ.ศ. 2531 เธอกลับเข้ามาเซ็นสัญญาเป็นนักแสดงของสถานีโทรทัศน์ทีวีบี อีกครั้ง ปีพ.ศ. 2532 เข้าสู่ยุคทองของเธออย่างแท้จริง เมื่อ หลันเจี๋ยอิง กลับมาสู่วงการละครทีวีบี อีกครั้ง และโด่งดังกว่าในอดีต เป็นช่วงที่เธอได้พิสูจน์ฝีมือการแสดงอย่างต่อเนื่อง เมื่อทางช่อง ได้ทำตามคำขอของเธอ คือไม่มอบเฉพาะบทบาทนางเอกผู้อ่อนหวาน ให้เธอเหมือนในอดีต แต่ได้มอบบทบาทที่ท้าทายฝีมือการแสดงให้กับเธอมากมาย อย่างที่เธอต้องการ มีทั้งบทนางเอก, นางร้าย, คนบ้า, รันทด เธอก็ตีบทแตกทุกบทที่เธอได้รับ โดยเริ่มจากผลงานเรื่อง "ฤทธิ์นางจิ้งจอก" (万家传说：The Vixen's Tale）เล่นประกบคู่กับ กัวจิ้นอัน โดยมี เติ้งชุ่ยเหวิน รับบท นางจิ้งจอก ผู้หลอกล่อยั่วยวน และ หลันเจียอิง รับบทผีสาวแสน สวย ซึ่งเป็นผลงานที่แจ้งเกิดให้เธออีกรอบ
ต่อมาบทบาทดราม่าหนัก ๆ ที่ท้าทายการแสดงของเธออย่างมาก เป็นการพลิกคาร์เรคเตอร์จากนางเอกมารับบทแม่ที่แสนรันทด ในละครสุดฮิตตลอดกาลเรื่อง "คู่แค้นสายโลหิต" (義不容情：Looking Back in Anger）เธอได้สวมบทบาทเป็นภรรยาของหวงเย่อหัว ที่ถูกใส่ร้าย จนต้องโทษแขวนคอ ถึงแม้บทบาทของเธอในเรื่องนี้จะออกไม่กี่ตอนก็ตาม แต่การแสดงอันยอดเยี่ยมของเธอ ทำให้ในตอนนั้นเธอได้รับคำชมมากมาย
ทั้งเรื่อง "จอมยุทธผงาดฟ้า" (蓋世豪俠 :The Final Combat）ที่มี โจวซิงฉือ หลอฮุ่ยเจียน รวมแสดงนำ และ เรื่อง "มังกรโหด" (還我本色 :War of the Dragon) ที่มี เยิ่นต๊ะหัว, เวินเจ้าหลุน, กงฉือเอิน แสดงนำ ก็ได้รับความนิยม เช่นกัน
นอกจากนี้ยังมีผลงานเรื่องอื่น ๆ ในปีเดียว อาทิเช่น "สงครามหัวใจ" (摘星的女人 :Battle of the Heart 1989) ร่วมนำแสดงโดย หวงเย่อหัว, สือซิ่ว และ ไม่ชุ่ยเสี่ยน, รับเชิญในเรื่อง "ทะลุเวลาหารัก" (花月佳期 :I Do I Do 1989) นำแสดงโดย กัวจิ้นอัน, เติ้ง ชุ่ยเหวิน และ หลี่ เจียซิน, บทบาทนางร้าย ในเรื่อง "มาม่าซัง ผีเสื้อทมิฬ" (霓虹姊妹花 :The Mamasan) ประชันบทบาทกับ หลีหมิง, เหลียงเพ่ยหลิง และ อู่ไต้หยง
ผลงานเหล่านี้ทำให้เธอไม่ใช่แค่ ดาราสาวสวย อยู่บนหน้าจอทีวี อีกต่อไป เธอได้พิสูจน์ฝีมือทางการแสดงจนเป็นที่ยอมรับจากผู้ชม ในฐานะ นักแสดงมากฝีมือ ได้สำเร็จ แต่แล้วจู่ๆ ในปีพ.ศ. 2533 เธอก็เงียบหายไป ไม่มีผลงาน ว่ากันว่า ด้วยความที่เธอเป็น คนแข็งกระด้างและเจ้าอารมณ์ บางครั้งค่อนข้างติสท์แตก โลกส่วนตัวสูง จึงมักมีปัญหากับสื่อ และทางบริษัท อยู่เสมอ
แต่แล้วในปีพ.ศ. 2534 เธอก็มีผลงานตลกเบาสมองถึง 2 เรื่องด้วยกัน โดยหนึ่งในนั้น เป็นการกลับมารับบทนางเอกเต็มตัว ในเรื่อง "ดวงมากับเฮง" (橫財三千萬 :The poor rich man) มีดาราร่วมแสดงนำคือ เซี้ยะหยี่ และ โอวหยางเจิ้นหัว
ในปีพ.ศ. 2535 ผลงานละครที่ถูกกล่าวขวัญมากที่สุดในชีวิตเธอ คือละครฟอร์มใหญ่ประจำปี เรื่อง "เจ้าพ่อตลาดหุ้น" (大時代 :The Greed of Man）ที่สร้างขึ้นมาในโอกาสพิเศษครบรอบสถานีโทรทัศน์ทีวีบี 25 ปี โดยมีนักแสดงชื่อดังมากมายมาร่วมงาน อาทิเช่น เจิ้งเส้าชิว, หลิวชิงเหวิน, โจว ฮุ่ยหมิ่น และ หลิวสงเหยิน ซึ่งในเรื่องนี้เธอได้รับบทเป็น "อาเหมย" หญิงแกร่งที่ต่อสู้เลี้ยงดูเด็กสี่คนที่ไม่ใช่ลูกของตนเอง ซ้ำยังเคราะห์ร้ายถูกกระทบกระเทือนทางจิตใจจนมีอาการทางประสาท ซึ่ง หลันเจี๋ยอิง ก็สามารถแสดงบทชีวิตที่เข้มข้น นี้ออกมาได้อย่างยอดเยี่ยม และได้รับคำชื่นชมจากผู้ชมเป็นอย่างมาก พอสิ้นปีเธอก็คว้ารางวัล TV Awards มาครอง โดยได้รับเลือกให้เป็นหนึ่งในสิบนักแสดงยอดนิยมสูงสุดแห่งปี
ปีถัดมาพ.ศ. 2536 ผลงานตลกเบาสมองเรื่อง "5คู่ชูชื่น" (偷心大少 :the art of being together) ก็ได้รับความนิยมเช่นกัน โดยละครเรื่องนี่ใช้ทีมนักแสดงบางส่วนเป็นชุดเดียวกันกับเรื่อง "เจ้าพ่อตลาดหุ้น" อย่าง หลินเป่าหยี, หลี่ลี่เจิน และ กัวอ้ายหมิง ร่วมแสดงนำ ผลงานละครเรื่องอื่นๆ ในปีนี้ มีเรื่อง "หวังอู่ จอมยุทธ์ดาบใหญ่" (大刀王五)
ในปีพ.ศ. 2537 ละครเรื่องสุดท้ายก่อนที่เธอจะออกจากสถานีโทรทัศน์ทีวีบี คือเรื่อง "ขบวนการขวางทางเถื่อน"(新重案傳真:Crime and Passion) แสดงกับ หลินเจียหัว และ เถาต้าหวี่
หลังจากนั้นก็มีข่าวเกี่ยวกับตัวเธอ เป็นช่วง ๆ ว่าเธอหันหลังจากวงการไปเปิดธุรกิจเกี่ยวกับความงาม และ ต่อมาก็มีข่าวว่าธุรกิจของเธอล้มเหลว จนเธอหมดตัวและโดนศาลสั่งให้เป็นบุคคลล้มละลาย และกลายเป็นคนวิกลจริต จนต้องเข้ารักษาตัวที่โรงพยาบาลโรคประสาทแห่งหนึ่ง ต่อมาก็มีนักข่าวปาปารัสซี่ ตามถ่ายภาพเธอที่มักจะเห็นพฤติกรรมแปลก ๆ ของเธอ อยู่เสมอ และต่อมาก็มีข่าวว่าเธอเคยโดนผู้มีอิทธิพล ในวงการบันเทิง 2 คน ข่มขืนเธอ ตั้งแต่ปีพ.ศ. 2539 ปีที่เธอออกจากวงการบันเทิง และเพราะสาเหตุนี้ ทำให้เธอกลายเป็น "โรคซึมเศร้า" ตั้งแต่นั้นเป็นต้นมา
ปัญหาชีวิตและการเสียชีวิต
จุดเริ่มต้นของปํญหาชีวิตของเธอ จนมีข่าวด้านลบออกมามากมาย เริ่มต้นมาจาก เมื่อปีพ.ศ. 2549 ศาลสูงฮ่องกงได้พิพากษาให้เธอกลายเป็นบุคคลล้มละลาย เนื่องจากปัญหาหนี้สินพ้นตัว จากการทำธุรกิจ เสริมความงามของเธอที่ล้มเหลว จนเธอต้องไปรักษาตัวใน "โรงพยาบาลประสาทขุยหย่ง"
เนื่องจากต้องพักรักษาตัวที่โรงพยาบาล ในวันที่ 14 กุมภาพันธ์ในปีเดียวกัน เธอจึงไม่สามารถเข้าฟังคำพิพากษาที่ศาลฮ่องกงได้ มีแต่เพียงทนายความเป็นตัวแทนเข้าฟังคำตัดสิน โดยศาลประกาศให้หลันเจี๋ยอิงเป็นบุคคลล้มละลาย ปลดพันธนาการหนี้สินต่างๆ สำเร็จ
และหลังจากนั้นเธอมักจะถูกช่างภาพ ปาปารัสซี่ตามถ่ายภาพการแสดงพฤติกรรมแปลกประหลาด ของเธอที่เต็มไปด้วยความสับสน ซึ่งแสดงออกถึงปัญหาทางสุขภาพจิตของเธอออกบ่อยครั้ง เช่น มีคนพบอดีตนักแสดงสาวชื่อดังสูบบุหรี่อย่างหนัก และสวมชุดนอนออกมาเดินตามท้องถนนในเวลาค่ำคืน จนกระทั่งเจ้าหน้าที่ต้องมาพาตัวไปหลังมีคนโทรศัพท์แจ้งตำรวจ เพราะกลัวว่าอาจจะมีเหตุร้ายเกิดขึ้นกับเจ้าตัว อีกทั้งเธอยังมีปัญหาเรื่องน้ำหนักตัวด้วย ผู้สื่อข่าวที่ได้ภาพดังกล่าวมา ยังให้ข้อมูลว่า แม้จะดูมีอารมณ์ดี แต่นักแสดงสาวยังแสดงอาการแปลกๆ ออกมาเช่นเคย ตั้งแต่การชกลมออกไปอย่างไม่มีเหตุผล ซึ่งหลังจากเดินอยู่ได้ช่วงระยะเวลาหนึ่ง เธอได้เข้าไปในร้านเฟอร์นิเจอร์ เพื่อขอลองนั่งโซฟาของทางร้านด้วย และมีนิตยสารฉบับหนึ่งในฮ่องกง ได้ตีพิมพ์ภาพถ่าย ของอดีตนักแสดงสาวคนสวย ในสภาพที่แทบจดจำเค้าเดิมไม่ได้ เดินเปิดท้องโชว์พุงในเขตถนนสแตนลีย์ กลางใจเมืองฮ่องกง
ว่ากันว่าปัญหาสุขภาพจิตของอดีตนางเอกยอดนิยม มีจุดเริ่มต้นมาจากที่เธอ มักจะได้รับบทเป็นตัวละครที่มีอารมณ์แปรปรวนเดี๋ยวดีเดี๋ยวร้าย อยู่เสมอ ทั้งบทดราม่าหนัก ๆ ในละครชุดยอดนิยมเรื่อง "คู่แค้นสายโลหิต" และบทหญิงที่ผิดหวังในชีวิตจนสติแตกในหนังชุดสุดดังเรื่อง "เจ้าพ่อตลาดหุ้น" (The Greed of Man) เมื่อหลายสิบปีก่อน ซึ่งมีวิเคราะห์กันว่านักแสดงสาวไม่สามารถสลัดเอาบทบาทการแสดง ออกจากชีวิตจริงของตัวเองได้
นอกจากนั้นในช่วงหลังๆ เธอยังได้พบกับเรื่องสะเทือนใจติดๆ กันบ่อยครั้ง ตั้งแต่การเสียชีวิตของแม่, แฟนหนุ่มฆ่าตัวตาย และประสบอุบัติเหตุทางรถยนต์ รวมถึงปัญหาการเงินในระยะหลังด้วย โดยมีรายงานว่า หลันเจี๋ยอิง ต้องเข้ารับการรักษาในโรงพยาบาลสำหรับผู้ป่วยทางจิตมาตั้งแต่ปีพ.ศ. 2542 และต่อเนื่องมาอีกหลายหน รวมไปถึงถูกความเครียดเล่นงานอย่างหนัก หลังจากแทบไม่มีงานทำเลยในช่วงหลัง เลยต้องใช้อย่างเรื่อยเปื่อยไปวันๆ
หลังจากนั้นวันที่ 17 ก.ย. 2551 เว็บไซต์ "เอเชียนแฟนาติกดอตเน็ต" ได้รายงานข่าวว่า นักร้องฮ่องกง "เหยียน เหม่ยหลี" ที่เป็นเพื่อนสนิทของ "หลันเจี๋ยอิง" นางเอกยุค 80 ของทีวีบี เปิดเผยกับหนังสือพิมพ์"หนานฟาง เดลี่" ถึงที่มาของอาการไม่มั่นคงทางจิตของหลันเจี๋ยอิง ซึ่งเพิ่งเข้าโรงพยาบาลโรคประสาทเมื่อต้นเดือนที่ผ่านมาว่า เป็นเพราะหลันเจี๋ยอิงเคยถูกหัวหน้ามาเฟียในวงการบันเทิงของฮ่องกงข่มขืน ซึ่งเป็นกรณีที่คล้ายกับนางเอก หลิวเจียหลิง ถูกแก๊งมาเฟียอุ้มไปถ่ายรูปเปลือยไว้แบล็กเมล์ เพื่อบีบบังคับให้แสดงภาพยนตร์ให้ เพื่อนเธอให้สัมภาษณ์ว่า "เขาเป็นหัวหน้ามาเฟียในวงการบันเทิงฮ่องกง ทางยัมมี่ (ชื่อเล่นหลันเจี๋ยอิง) เล่าให้ฉันฟังว่า มีผู้ชายไม่กี่คนที่เธอเกลียดมาก หนึ่งในนั้นคือมาเฟียรายนี้ ตอนนั้นเธออยู่ที่สิงคโปร์ เพื่อไปถ่ายทำภาพยนตร์ และพบกับคนๆ นี้เข้า เขาข่มขืนเธอ และหลังจากนั้นยังมาเยาะเย้ยถากถางด้วย เธอยังจำได้ว่า เขาแสดงท่าทางเยาะเย้ยอย่างไร"
ก่อนหน้านี้ หนังสือพิมพ์หมิงเป้า ของฮ่องกงรายงาน วันที่ 1 กันยายนว่า หลันเจี๋ยอิง ติดต่อมายังกองบรรณาธิการของหนังสือพิมพ์หมิงเป้า ให้ไปช่วยเธออกจากโรงพยาบาลทางประสาท เมื่อวันที่ 24 สิงหาคมที่ผ่านมา หลังจากศาลสั่งให้นางเอกสาวพักอยู่โรงพยาบาล 7 วัน เพื่อเฝ้าดูอาการ และเมื่อครบกำหนดแล้วทางโรงพยาบาลก็ยังไม่ให้ออก
ต่อมาในเดือนมกราคม พ.ศ. 2561 สื่อฮ่องกงหนึ่ง ได้เผยคลิปที่อดีตดาราชื่อดัง “หลันเจี๋ยอิง” กล่าวหาว่า ขาใหญ่แห่งวงการหนังฮ่องกงที่ข่มขืนจนทำให้เธอมีปัญหาทางจิตและกลายมาเป็นโรคซึมเศร้า มาถึงปัจจุบัน คือ “เติ้งกวงหยง” ผู้ล่วงลับ และ “เจิ้งจื่อเหว่ย” พี่ใหญ่แห่งเหล่าดาราฮ่องกง ซึ่งเขาได้ออกโรงปฏิเสธข้อกล่าวหาทันที
ข่าวบอกว่า คลิปดังกล่าวมาจากการสัมภาษณ์ของนิตยสาร "Next Magazine" เมื่อปีพ.ศ. 2556 โดยตอนนั้น ทางนิตยสาร Next Magazine ได้เผยเรื่องราวอันน่าเศร้าในชีวิตของ หลันเจี๋ยอิง ว่า เธอเคยถูกนักแสดงชื่อดัง 2 คนข่มขืน จนทำให้เธอมีปัญหาโรคซึมเศร้ามานาน แต่ตอนนั้นไม่ได้มีการเปิดเผยรายชื่อของทั้ง 2 คน ออกมา
ในคลิปผู้สื่อข่าวถาม หลันเจี๋ยอิง ว่าทำไม เจิ้งจื่อเหว่ย ถึงข่มขืนเธอ ซึ่งเธอก็ตอบออกไปว่า “ฉันว่าเขาคงกำลังเมา จนอาจจะถูกความความชั่วร้ายเข้าครอบงำก็ได้” นอกจากนั้น เธอยังบอกว่า เหตุการณ์ดังกล่าวเกิดขึ้นที่ประเทศสิงคโปร์
แต่ต่อมาเมื่อวันที่ 19 มกราคม ปีเดียวกัน เจิ้งจื่อเหว่ย รู้ข่าว ก็ได้รีบออกแถลงการณ์ปฏิเสธข้อกล่าวหาทันที "เว็บไซต์สเตรตไทมส์" ของสิงคโปร์ รายงานข่าวว่า เอริก ซาง หรือ เจิ้งจื้อเหว่ย นักแสดงและพิธีกรสายฮาคนดังของฮ่องกง แถลงชี้แจงถึงกรณีมีคลิปแพร่ในโลกออนไลน์ อ้างชื่อตนเป็น 1 ใน 2 นักแสดงที่ข่มขืนหลันเจี๋ยอิง นางเอกดังในอดีตที่ต่อมาป่วยทางจิต จนเป็นที่สะเทือนใจแฟนๆ แถลงการณ์ของเจิ้งจื้อเหว่ยเอ่ยถึงคลิปการสัมภาษณ์หลันเจี๋ยอิงที่แพร่สะพัดในโซเชี่ยลมีเดียของจีน ว่าถูกนำมาตัดต่อ ให้เป็นข่าวปลอม ตนได้ให้บริษัทกฎหมายเตรียมการฟ้องร้องผู้เผยแพร่คลิปดังกล่าวแล้ว
ปัจจุบัน หลันเจี๋ยอิง ต้องประทังชีวิตด้วยเงินช่วยเหลือของสังคมสงเคราะห์ เพียงเดือนละ 3,700 เหรียญฮ่องกง (15,000 บาท) เมื่อนำไปเทียบกับค่าครองชีพที่สูงมากในฮ่องกงก็ถือได้ว่าเป็นเงินที่น้อยมาก
การเสียชีวิต
กลางดึกสงัดของคืนวันศุกร์ที่ 2 พฤศจิกายน พ.ศ. 2561 เพื่อนนอกวงการของเธอคนหนึ่งแซ่ลุ่ย (54ปี) ได้เดินทางไปหาเธอที่บ้านพักแถวย่านสแตนลีย์ ด้วยความเป็นห่วงเพราะไม่สามารถติดต่ออดีตดาราสาวผู้นี้ได้ตั้งแต่วันพฤหัส เมื่อไปถึงหน้าห้องพัก ก็ได้ยินเสียงโทรทัศน์เปิดคาทิ้งไว้ในห้อง และได้กลิ่นเหม็นโชยออกมาจากในห้องพักของเธอ จึงได้พยายามเรียกเธอที่หน้าห้องพักอยู่นานสองนาน แต่ก็ไม่มีการโต้ตอบกลับมาหรือได้ยินเสียงใด ๆ เลย เพื่อนของเธอคนนี้จึงตัดสินใจโทรไปร้องขอความช่วยเหลือต่อเจ้าหน้าที่ที่ศูนย์รับแจ้งเหตุฉุกเฉิน เมื่อเวลา 00.28 น. เป็นช่วงเวลาที่เพิ่งจะเข้าสู่วันใหม่ของวันเสาร์ที่ 3 พฤศจิกายน พ.ศ. 2561 ต่อมาทั้งเจ้าหน้าที่ตำรวจและเจ้าหน้าที่ดับเพลิงก็ได้มาถึงที่เกิดเหตุและพบว่า
พวกเขาได้พังประตูเข้าไปในแฟลตและพบร่างไร้วิญญาณของหญิงคนหนึ่งนอนเสียชีวิตบนพื้นภายในห้องน้ำ ซึ่งตอนแรกทางเจ้าหน้าที่ไม่ทราบว่าเป็นใคร แต่เพื่อนของเธอได้ยืนยันว่าหญิงสาววัยกลางคนผู้เสียชีวิตคนดังกล่าวคืออดีตดาราสาวชื่อดัง "หลันเจี๋ยอิง " นั้นเอง